Jozef Martin Kristín

**Jozef Martin Kristin** (* 18. január 1897, Nemšová – † 24. apríl 1970, Bratislava) bol slovenský brigádny generál, príslušník česko-slovenských légií vo Francúzsku a účastník prvého aj druhého odboja, po komunistickom prevrate postavený mimo službu a väznený.

## Životopis
Narodil sa v Nemšovej, kde vychodil ľudovú školu. Na začiatku prvej svetovej vojny sa v USA prihlásil do Štefánikových légií a bojoval vo Francúzsku.

Za prvej republiky pomáhal vybudovať česko-slovenskú armádu. Pri rozpade prvej česko-slovenskej republiky patril k odporcom vyhlásenia samostatnosti Slovenského štátu. Hneď po jeho vzniku sa zapojil do odboja – pomáhal organizovať úteky českých vlastencov cez Slovensko do Maďarska a Juhoslávie. Odbojovému hnutiu poskytoval dôležité informácie o slovenskej armáde. V máji 1940 bol zatknutý a odsúdený na trest smrti za údajnú špionáž. Po odvolaní mu bol trest zmenený na doživotie. Až do konca vojny bol väznený, oslobodenia sa dočkal v leopoldovskej väznici.

20. februára 1947 bol povýšený do hodnosti brigádneho generála. Po Februárovom prevrate odmietol vstúpiť do komunistickej strany a už 3. marca 1948 bol postavený mimo službu a následne poslaný do výslužby bez nároku na dôchodok. Začiatkom júna 1951 bol daný do väzby a odsúdený na štyri a pol roka väzenia. Bol väznený v Ilavskej väznici, v nápravno-pracovných táboroch v bani Antonín v Zbýšove a v Rtyni v Podkrkonoší. Z väzenia bol prepustený na základe amnestie prezidenta republiky Antonína Zápotockého z mája 1953. Do odchodu do dôchodku v roku 1964 pracoval ako skladník v Pozemných stavbách v Trenčíne. V roku 1969 bol rehabilitovaný, ale už o rok v Bratislave zomrel.

V roku 1990 mu bola vrátená vojenská hodnosť brigádny generál in memoriam. Armádnej zásobovacej základni v Nemšovej bol zapožičaný čestný názov *Multifunkčná zásobovacia základňa Západ brigádneho generála Jozefa Martina Kristina*.

Jeho dcéra Eva Kristínová je známa slovenská herečka.

## Vyznamenania
* 60px|Croix de guerre 1914–1918 Croix de guerre 19141918, 1918 (Francúzsko)
* 60px| Československý vojnový kríž 1914 – 1918 Československý vojnový kríž 1914 – 1918, 1919
* 60px| Česko-slovenský vojnový kríž 1939 Česko-slovenský vojnový kríž 1939, 1945
* 60px| Československá vojenská medaila za zásluhy Československá vojenská medaila za zásluhy, I. stupeň, 1946
* 60px| Rad Slovenského národného povstania Rad Slovenského národného povstania, I. trieda, 1946
* 60px| Medaila Za víťazstvo nad Nemeckom vo Veľkej Vlasteneckej vojne 1941-1945 Medaila Za víťazstvo nad Nemeckom vo Veľkej Vlasteneckej vojne 19411945, 1946 (ZSSR)
* 60px| Rad Milana Rastislava Štefánika Rad Milana Rastislava Štefánika, II. trieda, 1992 in memoriam
* 60px| Pamätná medaila na vojnu 1914-1918 Pamätná medaila na vojnu 19141918  (Francúzsko)
* 60px| Československá medaila víťazstva Československá medaila víťazstva
* 60px| Československá revolučná medaila Československá revolučná medaila

## Referencie

## Zdroj
* Životopis brigádneho generála Jozefa Martina Kristína na stránkach Ministerstva obrany SR
* Údaje brig. gen. Jozefa Martina Kristína na stránkach valka.cz

Kategória:Slovenskí generáli
Kategória:Politicky prenasledovaní v Česko-Slovensku
Kategória:Politickí väzni komunistického režimu v Česko-Slovensku
Kategória:Príslušníci česko-slovenských légií
Kategória:Osobnosti česko-slovenského protifašistického odboja
Kategória:Osobnosti z Nemšovej
Kategória:Nositelia Radu Slovenského národného povstania